Document ID: /roh_data/filtered/fineweb-2-filterrobots_roh.jsonl.gz/33829

11/2014
Increschantüna
In mia granda cited luntauna
dalöntsch davent da tia vschinauncha
legi ün pled familier
in tia lingua splendurainta.
Üna matta guarda la fuorma incuntschainta
da tieu bel puter
sül mür in culur verdainta.
Ella dumanda ed eau explich gugent.
In sia buocha mauncha ün daint
e sün sieus leivs es tschiculatta.
Cuntainta la pitschna roudla davent
sün sieu trottinet modern ed argient.
Als amihs salüd’la cun ün “Increschantüna!“,
scu scha sieu plaschair füss per adüna.
Our da mieu maun crouda puolvra alva
sün l’asfalt chod da saira.
Fritz Stieleke, Düsseldorf